C 129/3

KOMISSION TÄYTÄNTÖÖNPANOPÄÄTÖS,

annettu 3 päivänä toukokuuta 2012,

”Koulutuksen parantaminen elintarvikkeiden turvallisuuden lisäämiseksi” -ohjelman puitteissa elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavaa koulutusta koskevan vuoden 2012 työohjelman rahoittamisesta

2012/C 129/03

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (1), jäljempänä ’varainhoitoasetus’, ja erityisesti sen 75 artiklan,

ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (2), jäljempänä ’soveltamissäännöt’, ja erityisesti sen 90 artiklan,

ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (3) ja erityisesti sen 12 artiklan 3 kohdan,

ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä annetun neuvoston direktiivin 2000/29/EY (4) ja erityisesti sen 2 artiklan 1 kohdan i alakohdan,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (5) ja erityisesti sen 66 artiklan 1 kohdan b ja c alakohdan,

sekä katsoo seuraavaa:

Asetuksessa (EY) N:o 882/2004 vahvistetaan yleiset säännöt sellaista virallista valvontaa varten, jolla todetaan erityisesti, että noudatetaan sääntöjä, joilla pyritään estämään, poistamaan tai vähentämään hyväksyttäville tasoille ihmisiin ja eläimiin kohdistuvia riskejä ja takaamaan oikeudenmukaiset käytännöt rehujen ja elintarvikkeiden kaupassa ja suojelemaan kuluttajien etuja. Kyseisen asetuksen 51 artiklassa säädetään, että komissio voi järjestää koulutusta mainitussa asetuksessa tarkoitetusta virallisesta valvonnasta vastaavien jäsenvaltioiden toimivaltaisten viranomaisten henkilöstölle; myös kolmansien maiden, varsinkin kehitysmaiden, edustajat voivat osallistua tähän koulutukseen. Koulutuksessa voidaan käsitellä erityisesti yhteisön rehu- ja elintarvikelainsäädäntöä sekä eläinten terveyttä ja hyvinvointia koskevia sääntöjä.

Komissio on perustanut ”Koulutuksen parantaminen elintarvikkeiden turvallisuuden lisäämiseksi” -ohjelman asetuksessa (EY) N:o 882/2004 asetettujen tavoitteiden saavuttamiseksi. Komission tiedonannossa KOM(2006) 519 lopullinen (6) tarkastellaan koulutuksen tulevaan järjestämiseen liittyviä vaihtoehtoja.

Kansanterveysalan toimintaohjelman toimeenpanovirasto muutettiin 20 päivänä kesäkuuta 2008 tehdyllä komission päätöksellä 2008/544/EY (7) terveys- ja kuluttaja-asioiden toimeenpanovirastoksi, jäljempänä ”virasto”. Syyskuun 9 päivänä 2008 tehdyllä komission päätöksellä K(2008) 4943 virastolle siirrettiin tiettyjä asetuksen (EY) N:o 882/2004 ja direktiivin 2000/29/EY kattamiin elintarviketurvallisuutta koskeviin koulutustoimenpiteisiin liittyviä ohjelman hallinto- ja täytäntöönpanotehtäviä. Virastolle olisi tämän vuoksi myönnettävä vuodeksi 2012 avustus ”Koulutuksen parantaminen elintarvikkeiden turvallisuuden lisäämiseksi” -ohjelmaan liittyvien toimien toimintakustannusten rahoittamiseksi.

Varainhoitoasetuksen 75 artiklassa ja soveltamissääntöjen 90 artiklan 1 kohdassa säädetään, että ennen kuin Euroopan unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.

Koska vuoden 2012 työohjelma on riittävän yksityiskohtainen toimintakehys, tämä päätös on soveltamissääntöjen 90 artiklan 2 ja 3 kohdassa tarkoitettu rahoituspäätös.

Tämän päätöksen soveltamiseksi on aiheellista määritellä termi ”olennainen muutos” soveltamissääntöjen 90 artiklan 4 kohdan mukaisesti.

Varainhoitoasetuksen 83 artiklan mukaan menot on vahvistettava, hyväksyttävä ja maksettava soveltamissäännöissä vahvistettujen määräaikojen kuluessa. Soveltamissäännöissä täsmennetään myös edellytykset, joiden täyttyessä velkojilla on oikeus saada myöhässä maksetuista määristä viivästyskorkoa; viivästyskorko maksetaan samasta budjettikohdasta kuin alkuperäinen meno.

ON PÄÄTTÄNYT SEURAAVAA:

1 artikla

Hyväksytään liitteenä oleva työohjelma ”Koulutuksen parantaminen elintarvikkeiden turvallisuuden lisäämiseksi” -ohjelman panemiseksi täytäntöön vuonna 2012. Kyseessä on varainhoitoasetuksen 75 artiklassa tarkoitettu rahoituspäätös.

2 artikla

1. Työohjelman täytäntöönpanemiseksi annettavan rahoitusosuuden kokonaismäärä on 16 170 000 EUR, joka rahoitetaan seuraavista Euroopan unionin yleisen talousarvion 2012 budjettikohdista:

c)

2. Edellä 1 kohdan d alakohdassa säädetty määrä maksetaan terveys- ja kuluttaja-asioiden toimeenpanovirastolle, ja kyseessä on toiminta-avustus.

3. Myöhästyneistä maksuista aiheutuva viivästyskorko voidaan myös maksaa 1 kohdan a ja b alakohdassa tarkoitetuista budjettikohdista varainhoitoasetuksen 83 artiklan mukaisesti.

3 artikla

Työohjelman kattamiin toimiin sidottujen määrärahojen kumulatiivisia muutoksia, jotka ovat enintään 20 prosenttia 2 artiklan 1 kohdassa tarkoitetusta enimmäisrahoitusosuudesta, ei pidetä soveltamissääntöjen 90 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman luonteeseen ja tavoitteisiin.

Tulojen ja menojen hyväksyjä voi tehdä tällaisia muutoksia noudattaen moitteettoman varainhoidon ja suhteellisuuden periaatteita.

(1) EYVL L 248, 16.9.2002, s. 1.

(2) EYVL L 357, 31.12.2002, s. 1.

(3) EYVL L 11, 16.1.2003, s. 1.

(4) EYVL L 169, 10.7.2000, s. 1.

(5) EUVL L 165, 30.4.2004, s. 1.

(6) SEC(2006) 1163 ja SEC(2006) 1164, 20.9.2006.

(7) EUVL L 173, 3.7.2008, s. 27.

LIITE

”Koulutuksen parantaminen elintarvikkeiden turvallisuuden lisäämiseksi” -ohjelman puitteissa elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavaa koulutusta koskeva vuoden 2012 työohjelma

1.1 Johdanto

Työohjelmassa on kolme täytäntöönpanotoimea vuodelle 2012. Asetuksessa (EY) N:o 882/2004 ja direktiivissä 2000/29/EY asetettujen tavoitteiden perusteella määrärahojen jako ja pääasialliset toimet ovat seuraavat:

1.2 Hankinnat (toteutetaan välillisen keskitetyn hallinnoinnin kautta): 1.2.1 Koulutus: koulutusohjelman toteuttamista koskevat sopimukset ulkopuolisten toimittajien kanssa 14 750 000 EUR 1.2.2 Koulutus: tietotekniset laitteet ja välineet sekä tietotekniikkatuki, tiedotusmateriaali, informaatio- ja viestintätuki sekä konferenssit 250 000 EUR 1.3 Muut toimet: toiminta-avustus terveys- ja kuluttaja-asioiden toimeenpanovirastolle 1 170 000 EUR YHTEENSÄ 16 170 000 EUR

1.2 Julkiset hankinnat

Hankintasopimuksia varten on varattu määrärahoja yhteensä 15 000 000 EUR vuodeksi 2012.

1.2.1 Koulutus: koulutusohjelman toteuttamista koskevat sopimukset ulkopuolisten toimittajien kanssa

OIKEUSPERUSTA

Asetuksen (EY) N:o 882/2004 51 artikla ja 66 artiklan 1 kohdan b alakohta

Direktiivin 2000/29/EY 2 artiklan 1 kohdan i alakohta

BUDJETTIKOHTA

Budjettikohdat: 17.04.07.01 ja 17.04.04.01

SOPIMUSTEN ALUSTAVA MÄÄRÄ JA LUONNE

Kutakin jäljempänä mainittua teknistä aihepiiriä varten tehdään yksi tai useampi palveluhankintasopimus. Arvion mukaan palveluhankintasopimuksia tehdään noin 18. Ulkoiset sopimuspuolet huolehtivat lähinnä koulutustoimien järjestämiseen ja logistiikkaan liittyvistä osa-alueista.

SOPIMUSTEN ALUSTAVA KOHDE (JOS MAHDOLLISTA)

Vuoden 2012 koulutustoimissa käsitellään seuraavia aiheita:

Toimet Määrä euroina Eläimistä saatavat sivutuotteet 880 000 Eläinten hyvinvointi 1 400 000 Tarkastukset rajatarkastusasemilla 860 000 Rehulainsäädäntö 1 000 000 Muiden kuin eläinperäisten elintarvikkeiden tuontivalvonta 930 000 Virallisen valvonnan järjestelmien sisäinen tarkastus 900 000 Laatujärjestelmät (luonnonmukainen tuotanto ja maantieteelliset merkinnät) 1 000 000 Elintarvikkeiden mikrobiologiset vaatimukset 750 000 Traces (terveys- ja kasvinsuojelunäkökohdat) 650 000 Ruokamyrkytysepidemioiden tutkimus 1 500 000 Elintarvikemerkinnät ja valmisteita koskevat väittämät 1 500 000 Muuntogeenisten organismien analysointi 420 000 Koirien ja kissojen kaupallisen sekä muun kuin kaupallisen kuljettamisen valvonta 630 000 Vierasaineiden valvonta 1 000 000 Täytäntöönpanon valvonnan tukeminen terveys- ja kasvinsuojelualoilla 800 000 Muut eläinten terveyttä ja hyvinvointia, kasvien terveyttä ja elintarvikkeiden turvallisuutta koskevat kysymykset sekä tutkimukset, konferenssit, tuki, oppimisvälineet ja arvioinnit 530 000 YHTEENSÄ 14 750 000

TOTEUTTAMINEN

Terveys- ja kuluttaja-asioiden toimeenpanoviraston (komission päätös 2008/544/EY) hallinnoitavaksi ja täytäntöön pantavaksi tulee 14 120 000 EUR (asetuksen (EY) N:o 882/2004 ja direktiivin 2000/29/EY mukaisten elintarviketurvallisuustoimien rahoittaminen). Loput 630 000 euroa komissio käyttää muuntogeenisiä organismeja koskevan ohjelman (420 000 EUR) sekä tutkimusten, konferenssien ja arviointien (210 000 EUR, budjettikohdasta ”muut”) rahoittamiseen.

ALUSTAVA AIKATAULU HANKINTAMENETTELYN KÄYNNISTÄMISEKSI

Arviolta huhti–kesäkuussa, jotta sopimukset saadaan tehtyä vuoden 2012 kuluessa.

TARJOUSPYYNTÖJEN ALUSTAVA ARVO

14 750 000 EUR.

1.2.2 Koulutus: tietotekniset laitteet ja välineet sekä tietotekniikkatuki, tiedotusmateriaali, informaatio- ja viestintätuki sekä konferenssit

OIKEUSPERUSTA

Asetuksen (EY) N:o 882/2004 66 artiklan 1 kohdan c alakohta

BUDJETTIKOHTA

Budjettikohta 17.01.04.05

SOPIMUSTEN ALUSTAVA MÄÄRÄ JA LUONNE

Arvion mukaan nykyisten puitesopimusten pohjalta tehdään noin kolme erillistä sopimusta.

SOPIMUSTEN ALUSTAVA KOHDE (JOS MAHDOLLISTA)

Näistä määrärahoista rahoitettavat toimet on tarkoitettu koulutusohjelmien järjestämiseen, tietotekniikka- ja verkko-opiskelulaitteisiin, -välineisiin ja -tukeen, tiedotusmateriaaliin ja informaatio- ja viestintätukeen sekä konferensseihin.

TOTEUTTAMINEN

Toimen toteuttamisesta vastaa suoraan terveys- ja kuluttaja-asioiden pääosasto.

ALUSTAVA AIKATAULU HANKINTAMENETTELYN KÄYNNISTÄMISEKSI

Arviolta huhti- ja lokakuun välisenä aikana.

TARJOUSPYYNTÖJEN ALUSTAVA ARVO

250 000 EUR.

1.3 Muut toimet: toiminta-avustus terveys- ja kuluttaja-asioiden toimeenpanovirastolle

OIKEUSPERUSTA

Neuvoston asetus (EY) N:o 58/2003, erityisesti 12 artiklan 3 kohta.

BUDJETTIKOHTA

Budjettikohta 17.01.04.31

MÄÄRÄ

1 170 000 EUR

TÄYTÄNTÖÖNPANOTOIMEN KUVAUS JA TAVOITE

Näillä määrärahoilla rahoitetaan viraston vuoden 2012 toiminta-avustus, joka liittyy rahoitusnäkymäotsakkeen 2 ohjelmiin. Budjettikohdasta 17.01.04.31 suoritetaan viraston vuoden 2012 toiminta-avustus ”Koulutuksen parantaminen elintarvikkeiden turvallisuuden lisäämiseksi” -ohjelman osalta. Neuvoston asetuksen (EY) N:o 58/2003 12 artiklan 3 kohdan mukaisesti toiminta-avustus on otettava viraston hallinnoimille unionin ohjelmille kohdennetuista varoista. Vuoden 2012 talousarvioon on sisällytetty kaksi erillistä budjettikohtaa virastolle maksettavaa avustusta varten, toinen rahoitusnäkymäotsakkeeseen 2 ja toinen otsakkeeseen 3b kuuluvia ohjelmia varten.